राष्ट्रियता बलियो हुनका निमित्त राष्ट्र बलियो हुनुपर्छ । राष्ट्र बलियो हुनका निमित्त जनता बलियो हुनुपर्छ, देशको अर्थतन्त्र बलियो हुनुपर्छ । जनताको उच्च मनोबल कायम हुनुपर्छ । त्यसका निमित्त हामीले दुवै देशसँगको सम्बन्धलाई उच्च प्राथमिकताका साथ, महत्वका साथ अघि बढाउनुपर्छ । नेपाल—भारत सम्बन्धमा केही तिक्तता र चिसोपन देखिए पनि अब त्यो हटिसकेको अवस्था छ । सम्बन्ध सुधार हुँदै अब नयाँ ढंगले अगाडि बढ्ने परिवेश तयार हुँदै छ ।
